22.7.2011 Jurnalul Oficial al Uniunii Europene L 192/17 REGULAMENTUL (UE) NR. 692/2011 AL PARLAMENTULUI EUROPEAN ȘI AL CONSILIULUI din 6 iulie 2011 privind statisticile europene referitoare la turism și de abrogare a Directivei 95/57/CE a Consiliului (Text cu relevanță pentru SEE) PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 338 alineatul (1), având în vedere propunerea Comisiei Europene, după transmiterea proiectului de act legislativ parlamentelor naționale, hotărând în conformitate cu procedura legislativă ordinară ('), întrucât: Consiliul European a subliniat, în Concluziile Preşedinţiei sale din 14 decembrie 2007, rolul crucial pe care îl joacă turismul în generarea creşterii și crearea de locuri de muncă în Uniune și a invitat Comisia, statele membre, industria şi alte părți interesate să își unească forțele pentru punerea în aplicare la timp a Agendei pentru un turism european durabil și competitiv. Turismul Uniunii ocupă un loc important în economia statelor membre, activitățile turistice reprezentând o importantă sursă potențială de locuri de muncă. Orice evaluare a competitivității sale necesită cunoştințe solide privind volumul turismului, caracteristicile acestuia, profilul turiştilor, cheltuielile legate de turism, precum şi beneficiile pentru economiile statelor membre. Sunt necesare date lunare pentru a se putea măsura influ- ențele sezoniere ale cererii legată de capacitatea de cazare a turiştilor și a ajuta, în acest fel, autoritățile publice şi operatorii economici să dezvolte strategii și politici mai potrivite pentru îmbunătățirea repartizării sezoniere a concediilor şi a activităților turistice. Majoritatea întreprinderilor europene din industria turismului au dimensiuni mici sau medii, iar importanța strategică a întreprinderilor mici şi mijlocii (IMM-uri) în turismul european nu se limitează doar la valoarea lor (!) Poziția Parlamentului European din 6 aprilie 2011 (nepublicată încă în Jurnalul Oficial) și decizia Consiliului din 21 iunie 2011. economică şi la potențialul substanțial pe care îl au în materie de creare de locuri de muncă. Ele sprijină, de asemenea, stabilitatea şi prosperitatea comunităților locale, protejând ospitalitatea şi identitatea locală, care constituie semnele distinctive ale turismului în regiunile Europei. Având în vedere dimensiunea IMM-urilor, trebuie luată în considerare sarcina administrativă potențială și ar trebui introdus un sistem de praguri astfel încât să se poată satisface nevoile utilizatorilor, reducând-se în acelaşi timp sarcina legată de răspuns pentru părțile responsabile de furnizarea de date statistice, în special IMM-urile. Natura schimbătoare a caracterului turismului de la intrarea în vigoare a Directivei 95/57/CE a Consiliului din 23 noiembrie 1995 privind culegerea datelor statistice în domeniul turismului (*), cu importanța tot mai mare a călătoriilor turistice de scurt sejur şi a vizitelor de o zi, care contribuie în mod substanțial la realizarea veniturilor obținute din turism în multe regiuni sau țări, importanța tot mai mare a cazării neînchiriate în avans sau a cazării în unități mai mici și creşterea impactului  internetului  asupra  comportamentului turiştilor în privința rezervării şi asupra industriei turismului, înseamnă că modul de producere a statis- ticilor din sectorul turismului ar trebui adaptat. Pentru a face posibilă evaluarea importanței macroeco- nomice a turismului în economiile statelor membre pe baza cadrului, acceptat la nivel internațional, al contului satelit în turism, indicând efectele turismului asupra economiei şi a locurilor de muncă, este necesară îmbu- nătățirea disponibilității, a caracterului complet şi cuprinzător al statisticilor turistice de bază, pentru a fi utilizate la elaborarea acestei contabilități și, dacă se consideră necesar de către Comisie, pentru a servi la pregătirea unei propuneri legislative ulterioare privind transmiterea de tabele armonizate pentru stabilirea de conturi satelit în turism. Aceasta implică actualizarea dispozițiilor prevăzute în prezent în Directiva 95/57/CE. Pentru a examina problemele majore de interes economic şi social în sectorul turismului, în special aspectele noi care necesită o cercetare specifică, Comisia are nevoie de microdate. Turismul în Uniune are o dimensiune predo- minant intraeuropeană, ceea ce înseamnă că microdatele care provin din statisticile europene armonizate privind cererea de turism emițător oferă deja, pentru statul membru de destinație, o sursă de statistici privind cererea de turism receptor, fără a impune sarcini supli- mentare, evitând astfel observarea dublă a fluxurilor turistice. (?) JO L 291, 6.12.1995, p. 32.